« Lhistoire recommence, mais ne se répète jamais » e skrivas Malraux.    Ar zantimant ho-peus eo eur frazenn don ha leun a stér, med dar fin e  kredan ne lâr ket kalz a draou.    Eid respond e lâr liez ur mignon din : « LIstòrio se repèto pas, mas  bretounejo souvent ». LHistoire ne se répète pas, mais elle bégaie  souvent.  (Nouzon ket penaoz a lârer « bégayer » e brezouneg)    Pa welez Lucian Coupat er prizon heb motiv don, e chonjes nom ket en  or leh ni ar Franseziz eid pismiga Guantanamo. Pa welez an dra-ze ha  chonjes e oa an Habeas Corpus endeo er seitegved kantvlead e Bro-Zaoz,  ha pa welez ne ve ket lakeit hoah e Bro-Gall, e chonjez e kil an  Istor.    Ha neoah, dalhet an eñvor, hui tud ma rummad :    Boykotad a rém dañùeoù deit a Zudafrika heb chonj e gwirione e  arsavahe un dei an Apartheid du-hont. Gober a rém an dra-ze dre zever  moral, un tammig pedéguir ou-doe ar veleion katolik kelennet deoum  kanal « Et ho, Vieux Jo » pa oem bihannig.    Gober a rém an dra-ze heb ispoér, penneg. Derhel am-eus ar chonj boud  kaozet e tavarnioù ged Olandiz… ha nouient ket douaronieh an Olandoù,  hag a oe merhad Sudafrikaniz ged ar veh. Kompren a ren da heul, é  chonj dar gaoz en-dro.    An traou-ze nhellent ket gober e kouehahe  an Apartheid, med ind ou-  doe meh dan nebeutañ. Ar peh a rém a oa heb gelloud, èl ur glao  diskar-amzer àr ar mén-greun. Ar mén-greun a zo haval da heul èl ma oé  e-raog.    Ha chetu ma welan dar chinwell tud youank sud-afrikan hag a ra  « musiqueto ». Ne hoariant ket oberenn Mozart pe v/Boccherini, ind a  ra « muziketenn », ur « Gomedia musik » zokén ou-deus groeit.    Selled a ran é kavoud un tammig hir ma amzer pa houlenn an  diskouezour : « Petra eo  ar sujed ? »    An Apartheid (eur wech all ! e chonjan e terhel er chonj en oll an  emgannoù kollet pe heb stur).    Ar paotr a lavar hoah :  « Ni, non-eus ket ean anaùet, med or herent ou-deus ean beùet ».    Ar lavarenn a ma zihun dun taol ! Macarèl, endeo ?  Deit oum dija dar hetan rummad e-neus beùet ar gevatalder rasial e  Sudafrika ? Nam-eus ket gwelet an amzer a dremene.    Seblantoud a ra din e oa deh hoah pa ganem : « Free Nelson  Mandela »  « Assi Bonamba » ha pa huchem « One man one vote ».    Pa chonjan e voykotan hoah oranjoù a Zudafrika hag ind a zo dieub  adaleg eur rummad endeo !    Neusen e chonjan en-dro e glaoioù an dilost-hañv hag a laosk ar mén-  gleun èl ma oé e-raog, ha neoah, e-pad ar bleadoù ha kantadou a  vleadoù ind a ra flagennou, ha grouiza toullou er herreg, a ra  labourioù a nhell ket gober ur merkanik hoah.    Or buhezioù a zo èl glaoioù an dilost-hañv : kalz a  drouz, nebeud a  verkoù, ha neoah goude milionou glaoioù didalvé, magoeroù Jeriko a  goueh un dei pa gredam ket mui e vo posibl.    Lâroud a ran deoh dousig dho skouarn : konjet brezoneg doh ho pugale..          .